CELEX: 32008R0651
Language: fi
Date: 2008-07-09 00:00:00
Title: Komission asetus (EY) N:o 651/2008, annettu 9 päivänä heinäkuuta 2008 , tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta annetun asetuksen (EY) N:o 1653/2004 muuttamisesta

10.7.2008   
            
            
               FI
            
            
               Euroopan unionin virallinen lehti
            
            
               L 181/15
            
         
      KOMISSION ASETUS (EY) N:o 651/2008,
   annettu 9 päivänä heinäkuuta 2008,
   tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta annetun asetuksen (EY) N:o 1653/2004 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 15 artiklan,
   ottaa huomioon Euroopan parlamentin lausunnon,
   ottaa huomioon Euroopan unionin neuvoston lausunnon,
   ottaa huomioon tilintarkastustuomioistuimen lausunnon, (2)
   
   sekä katsoo seuraavaa:
   
               (1)
            
            
               Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 muuttamisesta 13 päivänä joulukuuta 2006 annetun neuvoston asetuksen (EY, Euratom) N:o 1995/2006 (3) antamisen johdosta on tarpeen muuttaa komission asetusta (EY) N:o 1653/2004 (4), jotta siitä tulee yhdenmukainen Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 25 päivänä kesäkuuta 2002 (5), jäljempänä yleinen varainhoitoasetus, kanssa.
            
         
               (2)
            
            
               Muut muutokset on havaittu tarpeellisiksi nykyisten virastojen toiminnasta saatujen kokemusten perusteella.
            
         
               (3)
            
            
               Olisi selvennettävä, että moitteeton varainhoito edellyttää vaikuttavaa ja tehokasta sisäistä valvontaa. Sisäisten valvontajärjestelmien keskeiset ominaisuudet ja tavoitteet olisi määriteltävä.
            
         
               (4)
            
            
               Virastojen hallintotalousarvion julkistamista olisi yksinkertaistettava säilyttäen samalla budjettivallan käyttäjän ja tilintarkastustuomioistuimen oikeudet.
            
         
               (5)
            
            
               Virastojen johtajien hyväksymiin määrärahasiirtoihin sovellettava menettely on osoittautunut käytännössä epäselväksi ja aikaa vieväksi. Sitä olisi tämän vuoksi järkeistettävä ja nopeutettava.
            
         
               (6)
            
            
               Varainhoitoa koskevaan malliasetukseen olisi sisällytettävä myös eturistiriitatilanteita koskevia selvennyksiä, uudet säännökset tiettyihin toistuviin menoeriin liittyvien samankaltaisten yksittäisten maksutapahtumien ennakkotarkastuksista sekä säännökset tulojen ja menojen hyväksyjien vastuusta ja suoraveloituksen käytöstä.
            
         
               (7)
            
            
               Olisi varmistettava parempi läpinäkyvyys suhteessa budjettivallan käyttäjään asettamalla uusia tiedonantovaatimuksia, joita virastojen on noudatettava talousarviomenettelyssä ja jotka koskevat erityisesti sopimussuhteisten toimihenkilöiden lukumäärää ja vahvistetun saamisen perinnästä luopumista.
            
         
               (8)
            
            
               Talousarviosta peräisin olevien varojen käytön läpinäkyvyyden varmistamiseksi on tarpeen asettaa saataville tietoa kyseisten varojen saajista tietyin rajoituksin, jotka ovat tarpeen oikeutettujen yleisten ja yksityisten etujen suojaamiseksi.
            
         
               (9)
            
            
               Jotta voidaan parantaa Euroopan yhteisöjen taloudellisten etujen suojaa, virastojen olisi osallistuttava Euroopan petostentorjuntaviraston petostentorjuntatoimiin.
            
         
               (10)
            
            
               Jotta varmistettaisiin, että henkilötietoja säilytetään vain niin kauan kuin niitä tarvitaan siihen tarkoitukseen, jota varten ne on kerätty tai jota varten niitä käsitellään, olisi säädettävä tositteita koskevista erityisvaatimuksista.
            
         
               (11)
            
            
               Virastojen olisi yhteisöjen taloudellisten etujen suojaa parantaakseen laadittava saamisista luettelo, jossa ilmoitetaan velallisten nimet ja velkojen määrät, sellaisten velallisten osalta, jotka on määrätty maksamaan tuomioistuimen lainvoimaisella päätöksellä ja joilta ei ole saatu lainkaan tai joilta ei ole saatu merkittävää maksusuoritusta vuoden kuluessa kyseisen päätöksen tekemisestä. Kyseinen luettelo olisi julkaistava tietosuojasäännöksiä noudattaen.
            
         
               (12)
            
            
               Olisi myös selkeytettävä tilinpitäjien velvollisuutta vahvistaa tilinpäätös tulojen ja menojen hyväksyjien toimittamien taloudellisten tietojen perusteella. Tätä varten tilinpitäjä olisi valtuutettava tarkistamaan valtuutetulta tulojen ja menojen hyväksyjältä saadut tiedot ja esittämään tarvittaessa varaumia.
            
         
               (13)
            
            
               Koska virastot ovat komission valtuuttamia tulojen ja menojen hyväksyjiä, niiden johtajien toteuttamia toimintamäärärahoja koskevat sisäisen valvonnan kysymykset käsitellään yleisen varainhoitoasetuksen 86 artiklan 3 ja 4 kohdan mukaisesti laadituissa kertomuksissa. Jotta voidaan järkeistää raportointijärjestelmiä ja välttää hajanaisten tietojen antaminen, toimeenpanovirastojen hallintomäärärahoja koskeva sisäisen tarkastajan kertomus pitäisi sisällyttää yleisen varainhoitoasetuksen 86 artiklan 3 kohdan mukaiseen sisäisen tarkastajan kertomukseen. Virastojen laatimat asetuksen (EY) N:o 1653/2004 49 artiklan neljännen kohdan mukaiset kertomukset olisi samasta syystä sisällytettävä yleisen varainhoitoasetuksen 86 artiklan 4 kohdan mukaiseen komission kertomukseen, jonka se toimittaa vastuuvapauden myöntävälle viranomaiselle.
            
         
               (14)
            
            
               Olisi selvennettävä ehtoja, joiden mukaisesti virastot voivat hyödyntää komission yksiköiden ja toimipisteiden, toimielinten välisten yhteisön virastojen sekä Euroopan unionin elinten käännöskeskuksen perustamisesta annetulla neuvoston asetuksella (EY) N:o 2965/94 (6) perustetun Euroopan unionin elinten käännöskeskuksen palveluja. Asetukseen olisi lisättävä asiantuntijoiden valintaa koskeva säännös, joka vastaa yleiseen varainhoitoasetukseen sisällytettyä säännöstä.
            
         
               (15)
            
            
               Jotta voidaan parantaa yhteisöjen taloudellisten etujen suojaa ja koska virastot eivät voi käyttää tiettyjä yksinomaan yhteisön toimielimille annettuja oikeuksia, ne olisi velvoitettava sisällyttämään kolmansien kanssa tekemiinsä sopimuksiin erityisiä lausekkeita, jotka antavat niille tiettyjä oikeuksia, kuten oikeuden sopimusten ja hankintamenettelyjen täytäntöönpanon keskeyttämiseen ja päättämiseen sekä vanhentumisajan määrittämiseen.
            
         
               (16)
            
            
               Jotta toimet ovat läpinäkyviä suhteessa budjettivallan käyttäjään, olisi otettava käyttöön tiedonantomenettely sellaisia hankkeita varten, joilla on huomattava vaikutus viraston hallintotalousarvioon.
            
         
               (17)
            
            
               Asetuksen (EY) N:o 58/2003 14 artiklan 3 kohdan mukaan vastuuvapaus myönnetään viimeistään vuoden n+2 huhtikuun 29 päivänä, ja se myönnetään asetuksen mukaan samanaikaisesti Euroopan unionin yleisen talousarvion toteuttamista koskevan vastuuvapauden kanssa. Koska muutetussa yleisessä varainhoitoasetuksessa säädetään, että yleisen talousarvion toteuttamista koskeva vastuuvapaus myönnetään ennen vuoden n+2 toukokuun 15 päivää, asetuksen (EY) N:o 58/2003 14 artiklan 3 kohta on ristiriidassa yleisen varainhoitoasetuksen kanssa. Tämän vuoksi toimeenpanovirastojen hallintotalousarvion toteuttamista koskevan vastuuvapauden myöntämisajankohta olisi yhdenmukaistettava yleisen talousarvion toteuttamista koskevan vastuuvapauden myöntämisajankohdan kanssa.
            
         
               (18)
            
            
               Sen vuoksi asetusta (EY) N:o 1653/2004 olisi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1653/2004 seuraavasti:
   
               1)
            
            
               Korvataan 3 artikla seuraavasti:
               ”3 artikla
               Talousarvion laatimisessa ja toteuttamisessa noudatetaan tässä asetuksessa määritellyin edellytyksin yhtenäisyyden, talousarvion totuudenmukaisuuden, vuotuisuuden, tasapainon, laskentayksikön, yleiskatteisuuden, erittelyn, vaikuttavaa ja tehokasta sisäistä valvontaa edellyttävän moitteettoman varainhoidon sekä seurattavuuden periaatteita.”;
            
         
               2)
            
            
               Lisätään 9 artiklan neljänteen alakohtaan virke seuraavasti:
               ”Viraston on ilmoitettava komissiolle käyttötarkoitukseensa sidottujen varainhoitovuodelta toiselle siirrettyjen tulojen käytöstä varainhoitovuoden n+1 kesäkuun 1 päivään mennessä.”;
            
         
               3)
            
            
               Korvataan 10 artiklan toinen kohta seuraavasti:
               ”Juoksevista hallintomenoista voidaan kuitenkin kunkin vuoden 15 päivästä marraskuuta alkaen tehdä seuraavan varainhoitovuoden määrärahoja koskevia ennakkositoumuksia. Tällaiset sitoumukset eivät saa kuitenkaan ylittää neljäsosaa johtokunnan päättämistä vastaavan budjettikohdan määrärahoista kuluvana varainhoitovuonna. Ne eivät saa kohdistua uusiin menoihin, joiden perustetta ei ole hyväksytty viimeisessä säännönmukaisesti vahvistetussa talousarviossa.”;
            
         
               4)
            
            
               Korvataan 18 artiklan ensimmäinen kohta seuraavasti:
               ”Hallintotalousarvion sisäisistä määrärahasiirroista päättää johtaja. Hänen on ilmoitettava asiasta etukäteen johtokunnalle, joka voi vastustaa määrärahasiirtoja. Jos johtokunta hyväksyy määrärahasiirrot tai ei ilmoita kantaansa kolmen viikon kuluessa tietojen toimittamisesta, johtaja voi toteuttaa suunnitellut määrärahasiirrot.”;
            
         
               5)
            
            
               Lisätään II osastossa olevaan 7 lukuun 19 a artikla seuraavasti:
               ”19 a artikla
               1.   Talousarvion toteuttamisessa noudatetaan vaikuttavaa ja tehokasta sisäistä valvontaa.
               2.   Talousarvion toteuttamisen yhteydessä sisäisellä valvonnalla tarkoitetaan prosessia, jota sovelletaan hallinnon kaikissa vaiheissa ja jonka avulla on tarkoitus saada riittävä varmuus siitä, että seuraavat tavoitteet on saavutettu:
               
                           a)
                        
                        
                           toimien tehokkuus, vaikuttavuus ja taloudellisuus;
                        
                     
                           b)
                        
                        
                           raportoinnin luotettavuus;
                        
                     
                           c)
                        
                        
                           varojen ja tietojen turvaaminen;
                        
                     
                           d)
                        
                        
                           petosten ja sääntöjenvastaisuuksien ehkäisy ja havaitseminen;
                        
                     
                           e)
                        
                        
                           tilien perustana olevien toimien laillisuuteen ja sääntöjenmukaisuuteen liittyvien riskien riittävä hallinta ottaen huomioon ohjelmien monivuotisuus ja suoritettavien maksujen luonne.”;
                        
                     
         
               6)
            
            
               Muutetaan 20 artikla seuraavasti:
               
                           a)
                        
                        
                           korvataan toinen kohta seuraavasti:
                           ”Talousarvio ja lisätalousarviot toimitetaan lopullisessa muodossaan tiedoksi budjettivallan käyttäjälle, tilintarkastustuomioistuimelle ja komissiolle sekä julkaistaan asianomaisen viraston internet-sivustossa. Talousarvioiden ja lisätalousarvioiden tiivistelmät julkaistaan Euroopan unionin virallisessa lehdessä kolmen kuukauden kuluessa niiden lopullisesta vahvistamisesta.
                           Tiivistelmässä on oltava viisi tärkeintä tulojen ja menojen budjettikohtaa, henkilöstötaulukko sekä kokoaikaisina työntekijöinä ilmaistu arvio sellaisten sopimussuhteisten toimihenkilöiden lukumäärästä, joita varten on varattu määrärahat, ja arvio kansallisten asiantuntijoiden lukumäärästä. Vastaavat numerotiedot on annettava myös edelliseltä varainhoitovuodelta.”;
                        
                     
                           b)
                        
                        
                           lisätään kohdat seuraavasti:
                           ”Viraston on julkaistava internet-sivustossaan tiedot sen talousarviosta peräisin olevien varojen saajista, mukaan lukien asiantuntijat, joiden kanssa on tehty sopimus 50 b artiklan mukaisesti. Julkaistujen tietojen on oltava helposti saatavilla, läpinäkyviä ja kattavia. Nämä tiedot on annettava saataville noudattaen asianmukaisesti luottamuksellisuutta koskevia vaatimuksia, erityisesti henkilötietojen suojaa, kuten yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2001 annetussa Euroopan parlamentin ja neuvoston asetuksessa (EY) N:o 45/2001 (7) säädetään.
                           Jos tiedot julkaistaan ainoastaan nimettöminä, viraston on pyynnöstä toimitettava tiedot kyseisistä varojen saajista asianmukaisella tavalla Euroopan parlamentille.
                        
                     
         
               7)
            
            
               Korvataan 21 artikla seuraavasti:
               ”21 artikla
               Virasto toimittaa vuosittain viimeistään 5 päivänä maaliskuuta komissiolle johtajan laatiman ja johtokunnan hyväksymän ennakkoarvion vuoden N + 1 tuloista ja menoista, sitä koskevat yleiset perustelut sekä luonnoksen viraston työohjelmaksi.
               Viraston menoja ja tuloja koskevaan ennakkoarvioon on sisällytettävä:
               
                           a)
                        
                        
                           henkilöstötaulukko, jossa vahvistetaan talousarviomäärärahojen perusteella hyväksyttyjen väliaikaisten toimien määrä palkkaluokittain ja ura-alueittain;
                        
                     
                           b)
                        
                        
                           uusia toimia koskevien pyyntöjen perustelut, jos henkilöstömäärät muuttuvat;
                        
                     
                           c)
                        
                        
                           neljännesvuosittainen arvio kassasta- ja kassaanmaksuista;
                        
                     
                           d)
                        
                        
                           virastossa työskentelevien sopimussuhteisten toimihenkilöiden ja kansallisten asiantuntijoiden lukumäärä ja heidän arvioitu lukumääränsä vuonna n+1;
                        
                     
                           e)
                        
                        
                           arvio käyttötarkoitukseensa sidotuista tuloista;
                        
                     
                           f)
                        
                        
                           tietoja kaikkien ennalta vahvistettujen tavoitteiden toteuttamisesta toimintokohtaisesti sekä indikaattoreilla mitatuista uusista tavoitteista.
                        
                     Arviointien tuloksia tarkastellaan ja käytetään niiden hyötyjen osoittamiseksi, joita viraston ehdotetun hallintotalousarvion kasvattamisella tai pienentämisellä suhteessa vuoden n hallintotalousarvioon voidaan saada aikaan.”;
            
         
               8)
            
            
               Muutetaan 22 artikla seuraavasti:
               
                           a)
                        
                        
                           korvataan ensimmäinen kohta seuraavasti:
                           ”Komissio toimittaa viraston ennakkoarvion budjettivallan käyttäjälle yleisen talousarvion hyväksymisen yhteydessä ja tekee ehdotuksen virastolle tarkoitetun avustuksen määrästä sekä sille tarpeelliseksi katsomastaan henkilömäärästä. Komissio toimittaa luonnoksen viraston henkilöstötaulukoksi ja kokoaikaisina työntekijöinä ilmaistun arvion sellaisten sopimussuhteisten toimihenkilöiden lukumäärästä, joita varten ehdotetaan varattavaksi määrärahat.”
                        
                     
                           b)
                        
                        
                           lisätään 22 artiklan kolmanteen kohtaan virke seuraavasti: ”Henkilöstötaulukko julkaistaan liitteenä yleisen talousarvion komissiota koskevassa pääluokassa III.”;
                        
                     
         
               9)
            
            
               Korvataan 23 artiklan 1 kohdan b alakohta seuraavasti:
               
                           ”b)
                        
                        
                           edellisen varainhoitovuoden ja varainhoitovuoden n–2 tulot, käyttötarkoitukseensa sidotut tulot mukaan luettuina;”;
                        
                     
         
               10)
            
            
               Korvataan 24 artiklan 1 kohdan toisessa alakohdassa sanat ”palkkaluokkaa A3 alempiin palkkaluokkiin” sanoilla ”palkkaluokkaa AD 13 alempiin palkkaluokkiin”;
            
         
               11)
            
            
               Lisätään 25 artiklaan toinen kohta seuraavasti:
               ”Virastojen on osallistuttava Euroopan petostentorjuntaviraston petostentorjuntatoimiin, sanotun kuitenkaan rajoittamatta tulojen ja menojen hyväksyjällä olevaa petosten ja sääntöjenvastaisuuksien ehkäisyyn ja havaitsemiseen liittyvää vastuuta.”;
            
         
               12)
            
            
               Korvataan 27 artiklan ensimmäinen kohta seuraavasti:
               ”Tämän osaston 2 luvussa tarkoitettu taloushallinnon toimija tai talousarvion toteuttamiseen, varainhallintoon, tilintarkastukseen tai varainhoidon valvontaan osallistuva muu henkilö ei saa ryhtyä sellaisiin toimiin, joiden yhteydessä saattaa syntyä ristiriita henkilön omien etujen ja yhteisön etujen välille. Ristiriitatapauksessa kyseisen henkilön on pidättäydyttävä toimista ja jätettävä asia esimiehensä. Jos kysymyksessä on johtaja, hänen on jätettävä asia johtokunnan ratkaistavaksi.”;
            
         
               13)
            
            
               Korvataan 29 ja 30 artikla seuraavasti:
               ”29 artikla
               1.   Tulojen ja menojen hyväksyjän tehtävänä on käsitellä toimielimensä tuloja ja menoja moitteettoman varainhoidon periaatteiden mukaisesti ja huolehtia siitä, että käsittely on laillista ja asianmukaista. Hänen on säilytettävä suoritettuja toimia koskevat tositteet viiden vuoden ajan siitä päivästä, jolloin talousarvion toteuttamisesta on päätetty myöntää vastuuvapaus. Tositteissa olevat henkilötiedot on mahdollisuuksien mukaan poistettava, kun kyseisiä tietoja ei tarvita talousarviota koskevassa vastuuvapausmenettelyssä eikä valvonnassa tai tarkastuksissa. Joka tapauksessa teleliikennetietojen säilyttämisen osalta sovelletaan asetuksen (EY) N:o 45/2001 37 artiklan 2 kohdan säännöksiä.
               2.   Valtuutettu tulojen ja menojen hyväksyjä laatii komission omia yksiköitään varten vahvistamien vähimmäissääntöjen mukaisesti ja ottaen huomioon toimintaympäristön ja rahoitettavien toimien luonteeseen liittyvät riskit, organisaatiorakenteen sekä tehtävien toteuttamiseen soveltuvat hallinnointia ja sisäistä valvontaa koskevat järjestelmät ja menettelyt, mukaan luettuna tarvittaessa tarkastaminen jälkikäteen.
               Tulojen ja menojen hyväksyjä voi tehtäviensä luonteen ja laajuuden niin vaatiessa määrätä yksiköihinsä asiantuntijoita ja neuvonantajia, joiden tarkoituksena on avustaa tulojen ja menojen hyväksyjää tämän tehtäviin liittyvien riskien hallinnassa.
               Ennen toimen hyväksymistä sen toiminnalliset ja taloudelliset näkökohdat tarkastetaan; toimen aloittanut henkilö ei saa toimia tarkastajana.
               Toimivaltainen tulojen ja menojen hyväksyjä voi ennakkotarkastuksissa katsoa, että joukko samankaltaisia yksittäisiä maksutapahtumia, jotka koskevat henkilöstön palkkoihin tai eläkkeisiin taikka virkamatka- tai sairaskulukorvauksiin liittyviä toistuvia menoja, muodostaa yhden maksutapahtuman. Toimivaltainen tulojen ja menojen hyväksyjä toteuttaa tässä tapauksessa riskinarviointinsa perusteella asianmukaisen jälkitarkastuksen.
               Toimen tarkastaminen etukäteen ja jälkikäteen on pidettävä erillään toimen aloittamisesta.
               3.   Valtuutettu tulojen ja menojen hyväksyjä laatii asetuksen (EY) N:o 58/2003 9 artiklan 7 kohdan mukaisesti johtokunnalle vuosittain viimeistään 15 päivänä maaliskuuta tehtäviensä suorittamisesta toimintakertomuksen, joka sisältää taloutta ja hallintoa koskevat tiedot, sekä vakuutuksen, jonka mukaan kertomuksen tiedot ovat oikeat ja riittävät, jollei tulojen ja menojen tiettyihin aloihin liittyvissä varaumissa toisin mainita.
               30 artikla
               1.   Johtokunta nimeää tilinpitäjän, joka on kyseiseen toimeen siirretty virkamies tai viraston suoraan palvelukseen ottama väliaikainen toimihenkilö ja jolla on seuraavat tehtävät:
               
                           a)
                        
                        
                           maksujen moitteeton suorittaminen, tulojen kantaminen ja vahvistettujen saamisten perintä;
                        
                     
                           b)
                        
                        
                           viraston tilinpäätöksen laatiminen VI osaston mukaisesti;
                        
                     
                           c)
                        
                        
                           kirjanpito VI osaston mukaisesti;
                        
                     
                           d)
                        
                        
                           kirjanpidossa noudatettavien sääntöjen ja menetelmien soveltaminen sekä tililuettelon laatiminen komission tilinpitäjän vahvistamien sääntöjen mukaisesti;
                        
                     
                           e)
                        
                        
                           kirjanpitojärjestelmän määritteleminen ja hyväksyminen sekä tarvittaessa sellaisten tulojen ja menojen hyväksyjän määrittelemien järjestelmien hyväksyminen, joiden tarkoituksena on tuottaa tai perustella kirjanpitotietoja; tilinpitäjä valtuutetaan tarkistamaan, että hyväksymisperusteita on noudatettu;
                        
                     
                           f)
                        
                        
                           kassanhallinta.
                        
                     2.   Ennen kuin johtokunta hyväksyy tilinpäätöksen, tilinpitäjä varmentaa allekirjoituksellaan olevansa riittävän varma siitä, että tilinpäätös antaa oikean ja riittävän kuvan viraston taloudellisesta asemasta.
               Tätä varten tilinpitäjän on varmistuttava siitä, että tilinpäätös on laadittu voimassa olevien kirjanpitosääntöjen, -menetelmien ja -järjestelmien mukaisesti, ja että kaikki tulot ja menot on merkitty kirjanpitoon.
               Tulojen ja menojen hyväksyjä toimittaa tilinpitäjälle kaikki tiedot, jotka tämä tarvitsee tehtäviensä hoitamiseksi.
               Tulojen ja menojen hyväksyjät vastaavat täysin hallinnoimiensa varojen asianmukaisesta käytöstä sekä valvonnassaan olevien menojen laillisuudesta ja sääntöjenmukaisuudesta.
               Tilinpitäjä valtuutetaan tarkistamaan saamansa tiedot sekä toimittamaan sellaiset muut tarkistukset, jotka hän katsoo tarpeellisiksi voidakseen varmentaa tilinpäätöksen allekirjoituksellaan.
               Tilinpitäjä esittää tarvittaessa varaumia ja tekee selkoa niiden lajista ja laajuudesta.
               Tilinpitäjä saa tulojen ja menojen hyväksyjältä kaikki tämän luotettaviksi vahvistamat tiedot, joita tarvitaan, jotta tilinpäätöksessä voidaan antaa oikea kuva viraston varoista ja talousarvion toteuttamisesta.
               3.   Jollei tässä asetuksessa toisin säädetä, vain tilinpitäjällä on toimivalta hoitaa käteisvaroja ja vastaavia varoja. Hän on vastuussa niiden säilyttämisestä.”;
            
         
               14)
            
            
               Lisätään IV osastossa olevaan 2 lukuun 30 a artikla seuraavasti:
               ”30 a artikla
               Tilinpitäjä voi tehtäviensä suorittamiseksi siirtää joitakin niistä väliaikaisille toimihenkilöille, jotka toimivat hänen alaisuudessaan.”;
            
         
               15)
            
            
               Muutetaan 34 artikla seuraavasti:
               
                           a)
                        
                        
                           korvataan 1 kohta seuraavasti:
                           ”1.   Tulojen ja menojen hyväksyjä voidaan saattaa taloudelliseen vastuuseen henkilöstösääntöjen ehtojen mukaisesti.”;
                        
                     
                           b)
                        
                        
                           lisätään 1 a kohta seuraavasti:
                           ”1 a.   Korvausvelvollisuus koskee erityisesti tapauksia, joissa
                           
                                       a)
                                    
                                    
                                       tulojen ja menojen hyväksyjä joko tahallisesti tai vakavan laiminlyönnin seurauksena toteaa perittävät saatavat tai antaa perintämääräyksen, tekee menositoumuksen tai allekirjoittaa maksumääräyksen jättäen noudattamatta tätä asetusta;
                                    
                                 
                                       b)
                                    
                                    
                                       tulojen ja menojen hyväksyjä joko tahallisesti tai vakavan laiminlyönnin seurauksena jättää laatimatta saamista koskevan asiakirjan tai jättää antamatta perintämääräyksen tai viivyttää perintä- tai maksumääräyksen antamista, minkä johdosta virasto voi joutua vastaamaan kolmannen osapuolen nostamaan vahingonkorvauskanteeseen.”;
                                    
                                 
                     
         
               16)
            
            
               Lisätään 35 artiklan 1 kohtaan alakohta seuraavasti:
               ”Johtaja viittaa vuotuisessa toimintakertomuksessaan nimiä käyttämättä elimen lausuntoihin ja ilmoittaa toteutetut seurantatoimet.”;
            
         
               17)
            
            
               Korvataan 38 artiklan kolmas kohta seuraavasti:
               ”Sopimuksissa, jotka virasto on tehnyt talouden toimijoiden kanssa, on määrättävä, että jos saamista ei ole maksettu veloitusilmoituksessa ilmoitettuun määräaikaan mennessä, saamisesta peritään korkoa komission asetuksen (EY, Euratom) N:o 2342/2002 (8) mukaisesti. Sopimuksissa on selvästi ilmaistava ehto, jonka mukaisesti virastolle maksetaan viivästyskorkoa, sekä viivästyskoron korkokanta.
            
         
               18)
            
            
               Korvataan 40 artiklan ensimmäinen kohta seuraavasti:
               ”Aikoessaan luopua vahvistetun saamisen perimisestä kokonaisuudessaan tai osittain toimivaltainen valtuutettu tulojen ja menojen hyväksyjä tarkastaa, että luopuminen on asianmukainen ja moitteettoman varainhoidon ja suhteellisuuden periaatteen mukainen. Hänen on ilmoitettava tästä aikomuksestaan johtokunnalle. Vahvistetun saamisen perimisestä luovutaan tulojen ja menojen hyväksyjän päätöksellä, joka on perusteltava. Tulojen ja menojen hyväksyjä voi siirtää tätä päätöstä koskevaa toimivaltaa ainoastaan alle 5 000 euron saamisten osalta. Luopumispäätöksessä mainitaan perinnän varmistamiseksi toteutetut toimet sekä ne oikeudelliset seikat ja muut tosiseikat, joihin päätös perustuu.”;
            
         
               19)
            
            
               Korvataan 42 artikla seuraavasti:
               ”42 artikla
               Tilinpitäjä voi yhdessä toimivaltaisen tulojen ja menojen hyväksyjän kanssa myöntää lisää maksuaikaa ainoastaan velallisen perustellusta kirjallisesta pyynnöstä ja jos velallinen sitoutuu maksamaan korkoa koko myönnettävältä lisäajalta veloitusilmoituksessa asetetusta eräpäivästä alkaen ja jos velallinen toimittaa viraston etujen turvaamiseksi vakuuden, joka kattaa sekä maksamattoman velan pääoman että sen korot.”;
            
         
               20)
            
            
               Lisätään IV osastossa olevaan 4 lukuun 42 a ja 42 b artikla seuraavasti:
               ”42 a artikla
               Tilinpitäjä pitää perittävistä erääntyneistä määristä luetteloa. Viraston saamiset on ryhmiteltävä luettelossa perintämääräyksen antamisajankohdan mukaan. Tilinpitäjän on myös ilmoitettava päätökset, joilla vahvistetun saamisen perimisestä luovutaan kokonaan tai osittain. Luettelo liitetään viraston antamaan varainhoitovuoden talousarvio- ja varainhallintoa koskevaan kertomukseen. Virasto laatii hallintotalousarvioon liittyvistä saamisistaan luettelon, jossa mainitaan velallisten nimet ja velkojen määrät, sellaisten velallisten osalta, jotka on määrätty maksamaan tuomioistuimen lainvoimaisella päätöksellä ja joilta ei ole saatu lainkaan tai joilta ei ole saatu merkittävää maksusuoritusta vuoden kuluessa kyseisen päätöksen tekemisestä. Luettelo julkaistaan asiaankuuluvia tietosuojasäännöksiä noudattaen.
               42 b artikla
               Viraston saamiset kolmansilta ja kolmansien saamiset virastolta vanhentuvat viidessä vuodessa. Vanhentumisajasta on määrättävä viraston tekemissä sopimuksissa.”;
            
         
               21)
            
            
               Lisätään 47 artiklan ensimmäisen kohdan jälkeen kohta seuraavasti:
               ”Jos toimitetuista palveluista tai tavaroista suoritetaan toistuvia maksuja, tulojen ja menojen hyväksyjä voi riskienarvioinnin perusteella määrätä, että käytetään suoraveloitusta.”;
            
         
               22)
            
            
               Muutetaan 49 artikla seuraavasti:
               
                           a)
                        
                        
                           korvataan toisen kohdan neljäs virke seuraavasti:
                           ”Sisäinen tarkastaja esittää komissiolle yleisen varainhoitoasetuksen 86 artiklan 3 kohdassa säädetyn sisäistä tarkastusta koskevan vuosikertomuksen, jossa ilmoitetaan virastoissa tehtyjen sisäisten tarkastusten lukumäärä ja tyyppi, tärkeimmät suositukset ja näiden suositusten johdosta toteutetut jatkotoimet. Kyseiset tiedot toimitetaan myös asianomaiselle virastolle.”
                        
                     
                           b)
                        
                        
                           korvataan neljäs kohta seuraavasti:
                           ”Johtaja laatii vuosittain yhteenvetokertomuksen sisäisen tarkastajan tekemien sisäisten tarkastusten määrästä ja tyypistä, annetuista suosituksista sekä näiden suositusten johdosta toteutetuista jatkotoimista. Ilmoitettuaan asiasta etukäteen johtokunnalle johtaja toimittaa kertomuksen komissiolle. Komissio sisällyttää kyseisen kertomuksen yleisen varainhoitoasetuksen 86 artiklan 4 kohdan mukaisesti annettavaan kertomukseen.”;
                        
                     
         
               23)
            
            
               Korvataan 50 artikla seuraavasti:
               ”50 artikla
               1.   Viraston toiminnan yhteydessä tehtäviin julkisiin hankintoihin sovelletaan yleisen varainhoitoasetuksen ja asetuksen (EY, Euratom) N:o 2342/2002 säännöksiä, jollei tämän artiklan 3–5 kohdasta muuta johdu.
               2.   Virastot voivat pyytää saada osallistua hankintaviranomaisena komission tai toimielinten yhteisiin hankintamenettelyihin.
               3.   Toimeenpanovirastojen on ensisijaisesti käytettävä sellaisia tavara- ja palveluhankintoja sekä työsuorituksia, jotka komissio, toimielinten väliset yhteisön virastot tai käännöskeskus pystyvät itse tarjoamaan. Sama koskee tapauksia, joissa kyseiset elimet pystyvät suorittamaan kyseiset tehtävät talouden toimijoiden kanssa tehtävillä sopimuksilla ja tarjoamaan merkittäviä lisäpalveluja, jotka ylittävät pelkän välittäjän tai neuvonantajan tehtävät. Virasto tekee sopimuksia kyseisten elinten kanssa.
               4.   Yleisen varainhoitoasetuksen 101 artiklaa sovellettaessa tarjouspyyntöasiakirjoissa on määrättävä, että virasto voi sopimuksen allekirjoittamiseen asti joko luopua sopimuksen tekemisestä tai peruuttaa hankintamenettelyn; tässä tapauksessa ehdokkaat tai tarjoajat eivät voi vaatia minkäänlaista korvausta.
               5.   Yleisen varainhoitoasetuksen 103 artiklaa sovellettaessa viraston käynnistämissä tarjouskilpailuissa on noudatettava sääntöä, jonka mukaan virasto voi keskeyttää menettelyn ja toteuttaa tarvittavat toimenpiteet, mukaan luettuna menettelyn peruuttaminen, kyseisessä artiklassa vahvistetuin edellytyksin.
               Yleisen varainhoitoasetuksen 103 artiklaa sovellettaessa viraston tekemissä sopimuksissa on määrättävä, että virasto voi toteuttaa kyseisessä artiklassa säädetyt toimenpiteet siinä vahvistetuin edellytyksin.”;
            
         
               24)
            
            
               Lisätään V A ja V B osasto seuraavasti:
               ”V A OSASTO
               HANKKEET, JOILLA ON MERKITTÄVIÄ TALOUSARVIOVAIKUTUKSIA
               50 a artikla
               Johtokunta ilmoittaa budjettivallan käyttäjälle mahdollisimman pian aikomuksestaan toteuttaa hankkeita, joilla voi olla huomattavaa taloudellista vaikutusta hallintotalousarvion rahoittamiseen, erityisesti kun on kyse kiinteistöihin liittyvistä hankkeista kuten kiinteistöjen vuokrauksesta tai hankinnasta. Johtokunta ilmoittaa asiasta komissiolle.
               Jos jompikumpi budjettivallan käyttäjä aikoo antaa lausunnon, sen on kahden viikon kuluessa hanketta koskevien tietojen vastaanottamisesta ilmoitettava asianomaiselle virastolle aikomuksestaan antaa lausunto. Jos se ei tee tällaista ilmoitusta, virasto voi käynnistää suunnitellun hankkeen.
               Lausunto toimitetaan asianomaiselle virastolle ja komissiolle kahden viikon kuluessa toisen kohdan mukaisesta ilmoituksesta.
               V B OSASTO
               ASIANTUNTIJAT
               50 b artikla
               Asetuksen (EY, Euratom) N:o 2342/2002 265 a artiklaa sovelletaan soveltuvin osin valittaessa ulkopuolisia asiantuntijoita, joille maksetaan kiinteä palkkio, avustamaan virastoa erityisesti ehdotusten, avustushakemusten ja julkisiin hankintoihin liittyvien tarjousten arvioinnissa ja antamaan teknistä apua hankkeiden seurannassa ja loppuarvioinnissa. Virastot voivat myös käyttää komission laatimia asiantuntijaluetteloita.”;
            
         
               25)
            
            
               Korvataan 51 artikla seuraavasti:
               ”51 artikla
               Viraston tilinpäätösasiakirjat käsittävät tilinpäätöksen ja selvityksen talousarvion toteuttamisesta. Niiden liitteenä on varainhoitovuoden talousarvio- ja varainhallintoa koskeva kertomus, jossa esitetään muun muassa tiedot määrärahojen täytäntöönpanoasteesta ja yhteenveto määrärahasiirroista eri budjettikohtien välillä.”;
            
         
               26)
            
            
               Muutetaan 57 artikla seuraavasti:
               
                           a)
                        
                        
                           korvataan a alakohta seuraavasti:
                           
                                       ”a)
                                    
                                    
                                       johtokunta toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle ja tilintarkastustuomioistuimelle viimeistään päättynyttä varainhoitovuotta seuraavan varainhoitovuoden 1 päivänä maaliskuuta, ja lähettää Euroopan parlamentille ja neuvostolle selvityksen varainhoitovuoden talousarvio- ja varainhallinnosta samaan päivämäärään mennessä.”
                                    
                                 
                     
                           b)
                        
                        
                           korvataan c alakohdassa sanat ”31 päivänä lokakuuta” sanoilla ”15 päivänä marraskuuta”;
                        
                     
         
               27)
            
            
               Korvataan 66 artiklan ensimmäinen kohta seuraavasti:
               ”Ennen vuoden n+2 toukokuun 15 päivää Euroopan parlamentti myöntää neuvoston määräenemmistöllä antamasta suosituksesta johtajalle vastuuvapauden varainhoitovuoden n hallintotalousarvion toteuttamisesta. Johtaja ilmoittaa johtokunnalle vastuuvapauden myöntämistä koskevaan päätökseen liitettyyn päätöslauselmaan sisältyvistä Euroopan parlamentin huomautuksista.”;
            
         
               28)
            
            
               Poistetaan 68 artikla.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä heinäkuuta 2008.
      
         
            Komission puolesta
         
         Dalia GRYBAUSKAITĖ
         
         
            Komission jäsen
         
      
   
   
      (1)  EYVL L 11, 16.1.2003, s. 1.
   
      (2)  EUVL C 216, 14.9.2007, s. 1.
   
      (3)  EUVL L 390, 30.12.2006, s. 1.
   
      (4)  EUVL L 297, 22.9.2004, s. 6. Asetus sellaisena kuin se on muutettuna asetuksella (EY) N:o 1821/2005 (EUVL L 293, 9.11.2005, s. 10).
   
      (5)  EYVL L 248, 16.9.2002, s. 1. Asetus sellaisena kuin se on viimeksi muutettuna asetuksella (EY) N:o 1525/2007 (EUVL L 343, 27.12.2007, s. 9).
   
      (6)  EYVL L 314, 7.12.1994, s. 1. Asetus sellaisena kuin se on viimeksi muutettuna asetuksella (EY) N:o 1645/2003 (EUVL L 245, 29.9.2003, s. 13).
   
      (7)  EYVL L 8, 12.1.2001, s. 1.”;
   
      (8)  EYVL L 357, 31.12.2002, s. 1.”;